《云深楼晚眺题付住僧清涛》
明代·屠侨

汝有窦山百尺楼，白云朝夕深悠悠。乳峰烟雨千林暮，飞雪岩台六月秋。

镜水芜平莎鸟立，藤花风落野猿愁。我来未尽登临兴，记尔青春卜再游。

作者简介：（1480—1555）明浙江鄞县人，字安卿，号东洲。屠湖子。正德六年进士。授御史。巡视居庸诸关。武宗遣使捕虎豹，侨力谏不可。累迁至左都御史。卒谥简肃。有《东洲杂稿》、《南雍集》。